pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงพลังงานชี้แจง ข้อกังวลการแปรรูปรัฐวิสาหกิจด้านพลังงาน
วันศุกร์ที่ 2 กุมภาพันธ์ 2561
กระทรวงพลังงานชี้แจง ข้อกังวลการแปรรูปรัฐวิสาหกิจด้านพลังงาน
กระทรวงพลังงานชี้แจง ข้อกังวลการแปรรูปรัฐวิสาหกิจด้านพลังงาน
วันที่ 15 มกราคม 2561 นายทวารัฐ สูตะบุตร ผู้อํานวยการสํานักงานนโยบายและแผนพลังงานและโฆษกกระทรวงพลังงาน ชี้แจงกรณีข้อกังวลการแปรรูปรัฐวิสาหกิจด้านพลังงาน ตามที่ น.ส.รสนา โตสิตระกูล และทีมข่าวเศรษฐกิจ นสพ.ไทยรัฐ ตั้งข้อสังเกตรวม 3 ข้อ ดังนี้
1. รัฐบาลจะแปรรูป กฟผ. ด้วยวิธีให้เอกชนเข้ามาประมูล เมื่อได้สัญญาขายไฟให้ กฟผ. เอกชนจะกลายเป็นเสือนอนกินตามสัญญาสัมปทาน 25 ปี ทั้งนี้ประเด็นคือ ถ้าช่วงเวลานั้นความต้องการไฟฟ้าลดลง หลัก Take or Pay คือเอกชนผลิต กฟผ.จะใช้หรือไม่ใช้ แต่ กฟผ.ต้องจ่ายเงินให้เอกชน ทําให้ กฟผ.ต้องลดกําลังการผลิตของตัวเองลงเพื่อซื้อเอกชน ใช่หรือไม่
กระทรวงพลังงาน ขอให้ข้อมูลและชี้แจงข้อเท็จจริงว่า ที่ผ่านมา กระทรวงพลังงานได้มีนโยบายส่งเสริมให้ภาคเอกชนมามีส่วนร่วมในการผลิตไฟฟ้าในรูปแบบ IPP (ผู้ผลิตไฟฟ้าเอกชนรายใหญ่) ซึ่งถือว่าเป็นการช่วยลดภาระการลงทุนภาครัฐโดยเอกชนจะมีสัญญา 22-25 ปี อย่างไรก็ตาม โรงไฟฟ้าเอกชนตามรูปแบบดังกล่าว อาจเปรียบเสมือนว่าเป็นโรงไฟฟ้าที่อยู่ภายใต้กํากับของ กฟผ. ก็ว่าได้ เพราะ กฟผ. สามารถสั่งการเดินเครื่องหรือหยุดเดินเครื่องโรงไฟฟ้า (Dispatch) ได้ตามการสั่งการของ กฟผ. ซึ่งจะแปรผันตามความต้องการใช้ไฟฟ้าในระบบ โดยการสั่งการเดินเครื่องโรงไฟฟ้าของ กฟผ. นั้น จะเดินเครื่องตามความต้องการใช้ของประเทศ โดยเลือกสั่งเดินเครื่องตามต้นทุนที่ถูกที่สุดก่อน (Merit Order) แต่ในกรณีที่ไม่มีความต้องการใช้ไฟฟ้า กฟผ. จําเป็นต้องจ่ายเป็นค่าความพร้อมจ่ายไฟฟ้า (Available Payment) ตามสัญญา ให้แก่เอกชนที่ลงทุนรับความเสี่ยงไปแล้ว ทั้งนี้ การสั่งการเดินเครื่องโรงไฟฟ้าจะถูกกํากับและสั่งการโดย กฟผ.และ กกพ. ตามลําดับ
2. เปิดเผยถึงกระแสข่าวลือว่ามีการขายใบอนุญาตขายไฟฟ้าให้ กฟผ. (เมกะวัตต์ละ 1 ล้านบาท) โดยต้องจ่ายเงินให้ผู้มีอํานาจ พร้อมกล่าวหาว่ารัฐบาล คสช.กําลังแปรรูปแบบซ่อนรูป กฟผ.และย่อยสลาย กฟผ.เพื่อเอื้อประโยชน์ให้กลุ่มทุนด้านพลังงาน
กระทรวงพลังงาน ขอชี้แจงข้อเท็จจริงว่า ข่าวลือดังกล่าวไม่เป็นความเป็นจริงแต่ประการใด
3. ทีมเศรษฐกิจ กังวลว่าการปฏิรูปรัฐวิสาหกิจด้านพลังงาน กฟผ.และ ปตท. ที่รัฐบาลกําลังดําเนินการ จะนําไปสู่การแปรรูป กฟผ.และ ปตท. เพื่อเอื้อประโยชน์ให้กับกลุ่มทุนการเมืองและกลุ่มทุนธุรกิจพลังงาน
กระทรวงพลังงานขอชี้แจงว่า การปฏิรูปรัฐวิสาหกิจด้านพลังงานนั้น ต้องดําเนินการตามแนวทางของสภาหรือคณะกรรมการปฏิรูปแห่งชาติ ตามขั้นตอนที่ระบุไว้ในข้อกฎหมายทุกประการ ทั้งนี้ เพื่อให้ระบบพลังงานของประเทศมีประสิทธิภาพ ก่อให้เกิดการแข่งขันที่เป็นธรรม สมบูรณ์และช่วยสร้างนวัตกรรมใหม่ด้านพลังงาน เพื่อให้มีพลังงานที่ให้สามารถบริการแก่คนไทยได้อย่างเพียงพอ ต่อเนื่องและราคาถูกลง
-------------------------
รัฐบาลไทย-ข่าวทำเนียบรัฐบาล-รมว.วท. ร่วมทำบุญตักบาตรพระสงฆ์ 89 รูป เนื่องในพระราชพิธีบำเพ็ญพระราชกุศลสตมวาร ครบ 100 วัน ถวาย ในหลวงรัชกาลที่ 9
วันพฤหัสบดีที่ 26 มกราคม 2560
รมว.วท. ร่วมทําบุญตักบาตรพระสงฆ์ 89 รูป เนื่องในพระราชพิธีบําเพ็ญพระราชกุศลสตมวาร ครบ 100 วัน ถวาย ในหลวงรัชกาลที่ 9
รมว.วท. ร่วมทําบุญตักบาตรพระสงฆ์ 89 รูป เนื่องในพระราชพิธีบําเพ็ญพระราชกุศลสตมวาร ครบ 100 วัน ถวาย ในหลวงรัชกาลที่ 9
วันที่ 20 มกราคม 2560 ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี (รมว.วท.) เข้าร่วมในพิธีทําบุญตักบาตรพระสงฆ์ 89 รูปเนื่องในพระราชพิธีบําเพ็ญพระราชกุศลสตมวาร พระบรมศพพระบาทสมเด็จพระปรมินทรมหาภูมิพลอดุลยเดช ครบ 100 วัน โดยมี พล.อ.ประยุทธ์ จันทร์โอชา นายกรัฐมนตรี เป็นประธานในการประกอบพิธีทางพระพุทธศาสนา ณ ตึกสันติไมตรี ทําเนียบรัฐบาล
ข่าวและภาพ : นางสาวพจนพร แสงสว่าง
วีดิโอ : นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 – 3732 โทรสาร 02 333 3834
E-mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-ศก.ผลิตสื่อสร้างการรับรู้-ศิลปินแห่งชาติ ร่วมส่งกำลังใจ  ให้คนไทยพ้นภัยโควิด ๑๙
วันจันทร์ที่ 23 มีนาคม 2563
ศก.ผลิตสื่อสร้างการรับรู้-ศิลปินแห่งชาติ ร่วมส่งกําลังใจ  ให้คนไทยพ้นภัยโควิด ๑๙
ศก.ผลิตสื่อสร้างการรับรู้-ศิลปินแห่งชาติ ร่วมส่งกําลังใจ ให้คนไทยพ้นภัยโควิด ๑๙
ศก.ผลิตสื่อสร้างการรับรู้-ศิลปินแห่งชาติ ร่วมส่งกําลังใจ ให้คนไทยพ้นภัยโควิด ๑๙
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากสถานการณ์การแพร่ระบาดโรคติดเชื้อไวรัสโคโรนา ๒๐๑๙ (COVID-19) รัฐบาลได้ประกาศใช้มาตรการต่างๆ เพื่อคัดกรอง เฝ้าระวัง ป้องกัน และควบคุมโรคอย่างเข้มข้น รวมถึงสั่งการให้ทุกหน่วยงานทั้งภาครัฐ เอกชนร่วมกันบูรณาการความร่วมมือในการทํางานตามบทบาทภารกิจหน้าที่ ซึ่งขณะนี้หน่วยงานของ วธ. ทั้งในส่วนกลางและส่วนภูมิภาค ได้ร่วมมือกับเครือข่ายทางวัฒนธรรม ภาคประชาชน นําหลักการ “บวร” (บ้าน วัด โรงเรียน) ไปขับเคลื่อนและดําเนินกิจกรรมต่างๆ ตามแนวทางการสร้างความเข้มแข็งของพลัง “บวร” เพื่อความมั่นคง มั่งคั่ง ยั่งยืนของชุมชนคุณธรรมน้อมนําหลักปรัชญาของเศรษฐกิจพอเพียง โดยได้จัดทําสื่อประชาสัมพันธ์ เช่น วีดิทัศน์ คลิปวิดีโอ อินโฟกราฟิก สร้างความรู้ ความเข้าใจ และแนวทางปฏิบัติที่ถูกต้องในการดูแลป้องกันตนเอง รวมถึงสร้างความตระหนักรับผิดชอบต่อสังคมให้กับประชาชนทั่วประเทศ ลดการแพร่กระจายของเชื้อโรคแก่ผู้อื่น ตามประกาศของกระทรวงสาธารณสุข
“ในส่วนของกรมศิลปากร ได้จัดทําวีดิทัศน์สร้างการรับรู้เกี่ยวกับมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน 3 ตอน ได้แก่ ตอนที่ ๑ “เทวดารู้แจ้งแห่งเภทภัย” ตอนที่ ๒ “เทวดาช่วยกู้ สู้เภทภัย” และตอนที่ 3 “เทวดาบํารุงขวัญ กําลังใจ” ความยาวตอนละ 5 นาที แต่ละตอนจะนําเสนอความรู้เกี่ยวกับการระบาดของโรค วิธีการป้องกันการแพร่ระบาด ไม่ตระหนก แต่ตระหนัก และร่วมแรงร่วมใจกันทุกภาคส่วนเพื่อผ่านพ้นวิกฤติครั้งนี้ มีศิลปินกรมศิลปากร และสํานักการสังคีต ได้แก่ ครูมืด ครูจรัญ และนายสุรเดช เป็นผู้ถ่ายทอดเรื่องราวสอดแทรกมุขตลกสร้างความสนุกสนานเฮฮาชวนให้ติดตาม”
อย่างไรก็ตาม วธ. ยังได้บูรณาการการทํางานร่วมกับเครือข่ายศิลปินแห่งชาติ ศิลปินพื้นบ้าน ศิลปินนักร้อง นักแสดง จัดทําคลิปวิดีโอ “ศิลปินไทย ร่วมใจ สู้ภัยโควิด” ร่วมรณรงค์ สร้างความรู้ ความเข้าใจ ระวัง ป้องกัน และส่งกําลังใจไปให้พี่น้องคนไทยทั้งชาติก้าวข้ามปัญหาวิกฤติครั้งนี้ไปด้วยกันให้ได้ เช่น วินัย พันธุรักษ์ สมบัติ เมทะนี รอง เค้ามูลคดี โฉมฉาย อรุณฉาน นิรุตติ์ ศิริจรรยาและวรรณิศา ศรีวิเชียร
มาตรการป้องกันการแพร่ระบาดเชื้อไวรัส COVID-19 : ตอนที่ ๑ เทวดารู้แจ้งแห่งเภทภัย https://youtu.be/QqZCMr_T1tw
มาตรการป้องกันการแพร่ระบาดเชื้อไวรัส COVID-19 ตอนที่ ๒ เทวดาช่วยกู้ สู้เภทภัย https://youtu.be/zdmAouyFg7E
มาตรการป้องกันการแพร่ระบาดเชื้อไวรัส COVID-19 ตอนที่ ๓ เทวดาบํารุงขวัญกําลังใจ https://youtu.be/FICkVRGNyCo
รัฐบาลไทย-ข่าวทำเนียบรัฐบาล-เชิญผู้ค้า Online และผู้เสียภาษีร่วมงานสัมมนาฟรี “วิถีใหม่...ให้ภาษีเป็นเรื่องง่าย”
วันศุกร์ที่ 21 สิงหาคม 2563
เชิญผู้ค้า Online และผู้เสียภาษีร่วมงานสัมมนาฟรี “วิถีใหม่...ให้ภาษีเป็นเรื่องง่าย”
กรมสรรพากรเชิญชวนผู้ค้า Online ผู้เสียภาษีทั้งบุคคลและนิติบุคคลเข้าร่วมงานสัมมนา “Easy Tax Transforms Your Life วิถีใหม่...ให้ภาษีเป็นเรื่องง่าย” ในวันจันทร์ที่ 24 สิงหาคม 2563 ณ อิมแพ็ค ฟอรั่ม เมืองทองธานี
กรมสรรพากรเชิญชวนผู้ค้า Online ผู้เสียภาษีทั้งบุคคลและนิติบุคคลเข้าร่วมงานสัมมนา “Easy Tax Transforms Your Life วิถีใหม่...ให้ภาษีเป็นเรื่องง่าย” ในวันจันทร์ที่ 24 สิงหาคม 2563 ณ อิมแพ็ค ฟอรั่ม เมืองทองธานี ปรึกษาเรื่องภาษี กับ RD Tax Advisor พร้อมยื่นแบบภาษีช่วงโค้งสุดท้ายซึ่งขยายเวลาถึงวันที่ 31 สิงหาคม 2563 และพบกับ Show Case บริการอิเล็กทรอนิกส์ต่าง ๆ ของกรมสรรพากร โดยลงทะเบียนเข้าร่วมงานฟรีได้ที่ QR Code (ด้านล่าง)
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ตระหนักถึงความสําคัญที่จะสร้างความรู้ ความเข้าใจ และความสะดวกสบายแก่ผู้เสียภาษี จึงได้จัดงานสัมมนา “Easy Tax Transforms Your Life วิถีใหม่...ให้ภาษีเป็นเรื่องง่าย” ภายในงานท่านจะได้พบกับนิทรรศการระบบบริการอิเล็กทรอนิกส์ต่าง ๆ ของกรมสรรพากร เช่น e-Tax Invoice & e-Receipt, e-Withholding Tax, e-Stamp Duty, e-Donation, My Tax Account, Tax From Home ระบบ Open API และ VRT on Blockchain ที่แรกของโลก
ช่วงเช้าตั้งแต่เวลา 10.00 – 11.30 น. พบกับการสัมมนาในหัวข้อ “ยอดขายออนไลน์ปัง มาฟังเรื่องภาษี” โดย คุณถนอม เกตุเอม เจ้าของเพจ TaxBugnoms และคุณพงษ์ปิติ ผาสุขยืด Founder – Ad Addict บล็อกเกอร์ชื่อดัง และช่วงบ่ายตั้งแต่เวลา 12.30 น. เชิญร่วมพิธีเปิดงาน โดย ดร.เอกนิติ นิติทัณฑ์ประภาศ อธิบดีกรมสรรพากร โดยรับชมการเสวนาในหัวข้อ “วิถีใหม่...ให้ภาษีเป็นเรื่องง่าย” ซึ่งกรมสรรพากรได้รับเกียรติจาก ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ (สพธอ.) หรือ ETDA ดร.สมพร สืบถวิลกุล กรรมการผู้จัดการใหญ่ บริษัท ทิพยประกันภัย จํากัด (มหาชน) นายเจษฎา วานิชสัมพันธ์ ผู้อํานวยการฝ่ายพัฒนาธุรกิจซอฟต์แวร์ บริษัท อินเทอร์เน็ตประเทศไทย จํากัด (มหาชน) นายกิตติ สุทธิอรรถศิลป์ กรรมการผู้จัดการ บริษัท ดิจิทัล แอคเซสแพลตฟอร์ม จํากัด นายวิวัฒน์ พรไกรศรี กรรมการผู้จัดการ บริษัท อีโฟลว์ซิส จํากัด ผู้แทนจากสมาคมอุตสาหกรรมซอฟต์แวร์ไทย ดําเนินรายการโดย ดร.วิทย์ สิทธิเวคิน ที่จะมาร่วมพูดคุยแชร์ประสบการณ์ในการใช้งานตลอดจนประโยชน์ที่ได้รับจากการเปลี่ยนจากระบบเดิมสู่ระบบใหม่ในรูปแบบอิเล็กทรอนิกส์ สําหรับท่านใดที่ลงทะเบียนไม่ทันสามารถรับชมได้ทาง Facebook Live และทาง YouTube ของกรมสรรพากรได้อีกช่องทางหนึ่ง”
โฆษกกรมสรรพากร กล่าวเพิ่มเติมว่า “ผู้ที่ต้องการปรึกษาปัญหาด้านภาษีท่านสามารถสอบถามกับ RD Tax Advisor ที่พร้อมให้คําปรึกษาและให้ความรู้ความเข้าใจด้านภาษีได้ภายในงาน ในช่วงโค้งสุดท้ายสําหรับผู้เสียภาษีท่านใดที่ยังไม่ได้ยื่นแบบแสดงรายการภาษีปี 2562 ทั้งแบบภาษีเงินได้บุคคลธรรมดา (ภ.ง.ด. 90 ภ.ง.ด. 91 และ ภ.ง.ด. 95) และภาษีเงินได้นิติบุคคล (ภ.ง.ด. 50 และ ภ.ง.ด. 55) สามารถยื่นผ่านระบบอิเล็กทรอนิกส์ภายในงานได้อีกด้วย หรือยื่นด้วยตัวเองได้ถึงวันที่ 31 สิงหาคม 2563”
กรมสรรพากร สํานักงานเลขานุการกรม กรมสรรพากร
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-พม. เชิญชวนนักศึกษาร่วมประกวดออกแบบ LOGO ศูนย์ช่วยเหลือสังคม สายด่วน 1300
วันอาทิตย์ที่ 8 กันยายน 2562
พม. เชิญชวนนักศึกษาร่วมประกวดออกแบบ LOGO ศูนย์ช่วยเหลือสังคม สายด่วน 1300
พม. เชิญชวนนักศึกษาร่วมประกวดออกแบบ LOGO ศูนย์ช่วยเหลือสังคม สายด่วน 1300
เมื่อวันที่ 6 ก.ย. 62 เวลา 12.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นางสุภัชชา สุทธิพล รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ด้วย ศูนย์ช่วยเหลือสังคม (SAC) สายด่วน 1300 กระทรวงการพัฒนาสังคมและความมั่นคงของมนุษย์ (พม.) เป็นศูนย์กลางการให้คําแนะนําปรึกษารับเรื่องราวร้องทุกข์แก่ประชาชนผู้ประสบปัญหาสังคมอย่างครอบคลุมทุกพื้นที่โดยไม่เลือกปฏิบัติ โดยมีเจ้าหน้าที่และนักสังคมสงเคราะห์วิชาชีพปฏิบัติงานทุกวัน ตลอด 24 ชั่วโมง ด้วยบริการฟรี สายด่วน 1300 ด้วยการให้คําแนะนําปรึกษาและการช่วยเหลือประสานส่งต่อ รวมทั้งการช่วยเหลือเชิงรุกด้วยหน่วยเคลื่อนที่เร็ว (Moblie Team) ลงพื้นที่ช่วยเหลือผู้ประสบปัญหาสังคมในภาวะวิกฤต อีกทั้งการเชื่อมโยงความช่วยเหลือกับหน่วยปฏิบัติระดับกรมภายในกระทรวง พม. และหน่วยงานอื่นที่เกี่ยวข้อง ทั้งนี้ เพื่อสร้างการรับรู้ให้กับประชาชนผู้ประสบปัญหาสังคมในการเข้าถึงบริการของศูนย์ช่วยเหลือสังคม (SAC) สายด่วน 1300 กระทรวง พม. ด้วยการส่งเสริมด้านการประชาสัมพันธ์ให้ครอบคลุมทุกมิติ จึงได้ดําเนินโครงการประกวดออกแบบตราสัญลักษณ์ศูนย์ช่วยเหลือสังคม สายด่วน 1300 ในหัวข้อ"มีทุกข์ พบปัญหาโทรมาที่ 1300 สายด่วน พม.” โดยเปิดโอกาสให้นักศึกษาระดับอุดมศึกษาในมหาวิทยาลัยของรัฐและเอกชนที่ศึกษาในคณะที่เกี่ยวข้องกับการออกแบบและการประชาสัมพันธ์ ส่งผลงานเข้าร่วมการประกวดออกแบบตราสัญลักษณ์ ศูนย์ช่วยเหลือสังคม สายด่วน 1300 ซึ่งสามารถดาวน์โหลดใบสมัครและดูรายละเอียดเพิ่มเติมทางเว็บไซต์ ศูนย์ช่วยเหลือสังคมสายด่วน 1300 ที่ www.1300thailand.m-society.go.th โดยกําหนดส่งผลงานตั้งแต่บัดนี้ จนถึงวันที่ 20 กันยายน 2562
"สําหรับผลงานที่ได้รับการคัดเลือกจะได้รับรางวัล ดังนี้ 1. รางวัลชนะเลิศจํานวน 1 รางวัล เงินรางวัล 20,000 บาท พร้อมโล่รางวัลและเกียรติบัตร และ 2. รางวัลชมเชย จํานวน 3 รางวัล เงินรางวัลละ 3,000 บาท พร้อมเกียรติบัตร ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) จะเป็นประธานมอบรางวัลในงานวันสถาปนากระทรวงการพัฒนาสังคมและความมั่นคงของมนุษย์ ในวันที่ 3 ตุลาคม 2562” นางสุภัชชา กล่าวในตอนท้าย
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมยินดีและแสดงวิสัยทัศน์ในงานเปิดตัวบริษัทร่วมทุนพัฒนาเกม “ทรู แอกซิออน เกมส์”
วันศุกร์ที่ 24 มีนาคม 2560
รมว.ดิจิทัลฯ ร่วมยินดีและแสดงวิสัยทัศน์ในงานเปิดตัวบริษัทร่วมทุนพัฒนาเกม “ทรู แอกซิออน เกมส์”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวแสดงความยินดีในโอกาสที่กลุ่มทรู ร่วมกับ บริษัท แอกซิออน เวนเจอร์ส จากประเทศแคนาดา ได้เปิดตัวบริษัทร่วมทุนเพื่อพัฒนาเกม “ทรู แอกซิออน เกมส์” รวมถึงการขยายตลาดเกมทั้งในประเทศไทยและต่างประเทศ พร้อมเตรียมยกระดับภาคอุตสาหกรรมเกมของไทยสู่ตลาดโลก ซึ่งตั้งเป้าหมายเป็นบริษัทพัฒนาเกมที่ดีที่สุดในภูมิภาคเอเชียตะวันออกเฉียงใต้ นอกจากนี้ ดร.พิเชฐฯ ยังได้แสดงวิสัยทัศน์ในเรื่องอุตสาหกรรมเกมและนโยบายด้านดิจิทัลของรัฐบาล โดยเฉพาะแผนการจัดตั้งสถาบันพัฒนาเกม หรือ Game Academy ของบริษัทร่วมทุนฯ ซึ่งจะเป็นศูนย์กลางการเสริมสร้างบุคลากรและเพิ่มโอกาสการจ้างงาน เพื่อรองรับการพัฒนาอุตสาหกรรมเกมของไทย ถือเป็นอีกหนึ่งความมุ่งมั่นที่จะร่วมพัฒนาขีดความสามารถของประเทศด้วยนวัตกรรมและความคิดสร้างสรรค์ ตอบสนองนโยบายที่จะขับเคลื่อนเศรษฐกิจของประเทศไทยให้ก้าวสู่ไทยแลนด์ 4.0 ต่อไป ณ ทรูสเฟียร์ ชั้น 2 ศูนย์การค้า ดิ เอ็มควอเทียร์ สุขุมวิท กรุงเทพฯ เมื่อวันที่ 23 มีนาคม 2560
*********************
รัฐบาลไทย-ข่าวทำเนียบรัฐบาล-รฟม. แจ้งเบี่ยงจราจรบนถนนพหลโยธิน บริเวณจุดกลับรถ (ชั่วคราว) ช่องทาง ทอ.3 เพื่อก่อสร้างโครงการรถไฟฟ้าสายสีเขียว (เหนือ) ช่วงหมอชิต - สะพานใหม่ - คูคต
วันพฤหัสบดีที่ 4 พฤษภาคม 2560
รฟม. แจ้งเบี่ยงจราจรบนถนนพหลโยธิน บริเวณจุดกลับรถ (ชั่วคราว) ช่องทาง ทอ.3 เพื่อก่อสร้างโครงการรถไฟฟ้าสายสีเขียว (เหนือ) ช่วงหมอชิต - สะพานใหม่ - คูคต
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า กิจการร่วมค้ายูเอ็น - เอสเอช - ซีเอช ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต - สะพานใหม่ - คูคต สัญญาที่ 2 จะดําเนินงานก่อสร้างเสาเข็มเจาะและทางวิ่งรถไฟฟ้า
บริเวณช่องทาง ทอ.3 จึงมีความจําเป็นต้องปิดจุดกลับรถ (ชั่วคราว) บนถนนพหลโยธิน บริเวณช่องทาง ทอ.3 โดยให้ผู้ใช้รถทางฝั่งขาออก ไปใช้จุดกลับรถบริเวณกองบัญชาการกองทัพอากาศ และผู้ใช้รถทางฝั่งขาเข้า ไปใช้จุดกลับรถบริเวณหอประชุมกานตรัตน์แทน ตั้งแต่วันที่ 7 - 17 พฤษภาคม 2560 เวลา 22.00 น. เป็นต้นไป ตลอด 24 ชั่วโมง
ทั้งนี้ การเบี่ยงการจราจรเพื่อการดําเนินงานก่อสร้าง อาจทําให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว หากไม่มีความจําเป็น โปรดหลีกเลี่ยงเส้นทาง รฟม. จึงขออภัยมา ณ โอกาสนี้ สอบถามเพิ่มเติมได้ที่ โทร. 0 2716 4044, 0 2115 6000 ตลอด 24 ชั่วโมง
รัฐบาลไทย-ข่าวทำเนียบรัฐบาล-พม. มอบบ้านมั่นคงให้ชาวบ้านไผ่ จังหวัดขอนแก่น หลังน้ำท่วมเสียหายจากพายุโพดุล
วันจันทร์ที่ 2 มีนาคม 2563
พม. มอบบ้านมั่นคงให้ชาวบ้านไผ่ จังหวัดขอนแก่น หลังน้ําท่วมเสียหายจากพายุโพดุล
พม. มอบบ้านมั่นคงให้ชาวบ้านไผ่ จังหวัดขอนแก่น หลังน้ําท่วมเสียหายจากพายุโพดุล
เมื่อวันที่ 29 ก.พ. 63 เวลา 11.30 น. นาวาตรี สุธรรม ระหงส์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ เป็นประธานในพิธีมอบบ้านที่ซ่อมสร้างเสร็จแล้ว จํานวน 9 หลัง ให้กับครอบครัวที่ได้รับผลกระทบภัยน้ําท่วมจากพายุโพดุล โดยมี นายรุจน์ รังศี นายอําเภอบ้านไผ่ นายสุพัฒน์ จันทนา ผู้อํานวยการสถาบันพัฒนาองค์กรชุมชน (องค์การมหาชน) หรือ พอช. ภาคตะวันออกเฉียงเหนือ นายปัญญา บัวแสน ประธานสภาเทศบาลเมืองบ้านไผ่ และประชาชนในเขตเทศบาลเมืองบ้านไผ่ จํานวน 150 คน เข้าร่วมงาน พร้อมทั้งพบปะชาวชุมชนที่กําลังก่อสร้างบ้าน จํานวน 130 หลัง ในเขตเทศบาลเมืองบ้านไผ่ ณ ชุมชนสุมนามัย ในเขตเทศบาลเมืองบ้านไผ่ อําเภอบ้านไผ่ จังหวัดขอนแก่น
นาวาตรี สุธรรม กล่าวว่า ตามที่เกิดพายุฝนโพดุลในหลายจังหวัดของพื้นที่ภาคอีสาน เมื่อช่วงปลายเดือนสิงหาคมถึงเดือนกันยายน 2562 ที่ผ่านมา ทําให้เกิดน้ําท่วมและบ้านเรือนประชาชนได้รับความเสียจํานวนมากในหลายพื้นที่ รวมทั้งเขตเทศบาลเมืองบ้านไผ่ อําเภอบ้านไผ่ จังหวัดขอนแก่น พบว่า มีบ้านเรือนของประชาชนได้รับความเสียและขอรับงบประมาณสนับสนุนการซ่อมสร้างบ้านเรือนจาก พอช. จํานวน 8 ชุมชน รวม 461 หลังคาเรือน คิดเป็นงบประมาณรวม 8,298,000 บาท โดยเริ่มซ่อมแซมตั้งแต่เดือนตุลาคม 2562 จนถึงขณะนี้ ได้ดําเนินการแล้วเสร็จ 61 หลัง ซึ่งในวันนี้ (29 ก.พ. 63) ตนได้ลงพื้นที่มอบบ้านที่ซ่อมสร้างเสร็จแล้ว 9 หลัง ให้กับครอบครัวที่ได้รับผลกระทบภัยน้ําท่วมจากพายุโพดุล ทั้งนี้ ชุมชนสุมนามัย เป็นหนึ่งชุมชนที่เข้าร่วมโครงการบ้านมั่นคงของ พอช. เพื่อแก้ไขปัญหาที่ดินและที่อยู่อาศัยในเขตเทศบาลเมืองบ้านไผ่ ซึ่งมีบ้านเรือนที่เสียหาย 63 ครอบครัว และตามแผนงานของชุมชนจะมีการซ่อมแซม 59 หลัง โดย พอช. สนับสนุนงบประมาณรวมเป็นเงิน 1,062,000 บาท ขณะนี้ ได้ซ่อมแซมเสร็จแล้ว 6 หลัง และสร้างบ้านใหม่ 4 หลัง โดยใช้แรงงานและช่างอาสา ทั้งในและนอกชุมชนร่วมกัน สําหรับการซ่อมสร้างบ้านเรือนที่ได้รับผลกระทบจากพายุโพดุลในเขตเทศบาลเมืองขอนแก่นทั้งหมด 8 ชุมชน รวม 461 หลังคาเรือน นั้น ได้แบ่งเป็นการซ่อมแซม 424 หลัง ขณะนี้ ได้ซ่อมเสร็จเรียบร้อยแล้ว 43 หลัง และสร้างใหม่ 37 หลัง ขณะนี้ ได้สร้างเสร็จแล้ว 18 หลัง รวมซ่อมสร้างเสร็จแล้ว 61 หลัง
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานกิจกรรม “กระทรวงดิจิทัลฯ ใสสะอาด ปราศจากทุจริต”
วันพฤหัสบดีที่ 10 พฤษภาคม 2561
ปลัดกระทรวงดิจิทัลฯ เป็นประธานกิจกรรม “กระทรวงดิจิทัลฯ ใสสะอาด ปราศจากทุจริต”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกิจกรรมประกาศเจตจํานงสุจริตและความมุ่งมั่นในการบริหารงานให้สําเร็จ ตามพันธกิจของหน่วยงานอย่างมีธรรมาภิบาล ภายใต้ชื่อกิจกรรม “กระทรวงดิจิทัลฯ ใสสะอาด ปราศจากทุจริต” โดยมีผู้บริหาร ข้าราชการ พนักงาน และเจ้าหน้าที่ในสังกัดกระทรวงดิจิทัลฯ เข้าร่วมอย่างพร้อมเพรียงกัน จากการให้ความสําคัญของรัฐบาลในการป้องกันและปราบปรามการทุจริต รวมถึงการต่อต้านการทุจริตคอร์รัปชัน โดยกําหนดให้เป็นวาระแห่งชาติ เพื่อแก้ไขปัญหาทุจริตให้หมดสิ้นไป ซึ่งหน่วยงานที่เกี่ยวข้องกับการป้องกันและปราบปรามการทุจริต ได้ร่วมกันสร้างเครื่องมือ กลไก และกําหนดเป้าหมายสําหรับการปฏิบัติงานด้านการป้องกันและปราบปรามการทุจริตให้เป็นไปในทิศทางเดียวกัน ตามยุทธศาสตร์ชาติว่าด้วยการป้องกันและปราบปรามการทุจริต โดยเริ่มตั้งแต่ช่วงปี 2551 ถึงปัจจุบัน และกระทรวงดิจิทัลฯ ได้มีการจัดทําแผนปฏิบัติการป้องกันและปราบปรามการทุจริต พร้อมทั้งปฏิบัติตามแผนฯ ดังกล่าวมาอย่างต่อเนื่อง เมื่อวันที่ 10 พฤษภาคม 2561 ณ ลานอเนกประสงค์ ชั้น 6 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
************************
รัฐบาลไทย-ข่าวทำเนียบรัฐบาล-รมว.พม. รุดเยี่ยม 2 เด็กหญิง ที่รอดจากเหตุการณ์พ่อจับมัดหวังให้ไฟช็อต ภายในบ้าน ที่จังหวัดระยอง
วันจันทร์ที่ 3 กุมภาพันธ์ 2563
รมว.พม. รุดเยี่ยม 2 เด็กหญิง ที่รอดจากเหตุการณ์พ่อจับมัดหวังให้ไฟช็อต ภายในบ้าน ที่จังหวัดระยอง
รมว.พม. รุดเยี่ยม 2 เด็กหญิง ที่รอดจากเหตุการณ์พ่อจับมัดหวังให้ไฟช็อต ภายในบ้าน ที่จังหวัดระยอง
วันที่ 2 ก.พ. 63 เวลา 16.30 น. ที่โรงพยาบาลระยอง จังหวัดระยอง นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีเกิดเหตุสลด พ่อวัย 35 ปี ต่อสายไฟจากเบรกเกอร์แล้วนอนกําเพื่อให้กระแสไฟช็อตโดยตั้งใจจะฆ่าตัวตายพร้อมลูกสาวอีก 2 คนแต่เคราะห์ดีที่ลูกทั้งสองรอดชีวิตมาได้ ส่วนพ่อเสียชีวิต ภายในบ้านพักที่ตําบลทับมา อําเภอเมือง จังหวัดระยอง นั้น ตนมีความห่วงใยเด็กทั้ง 2 คน วันนี้จึงได้ลงพื้นเยี่ยมเด็กที่ได้รับบาดเจ็บทั้ง 2 คน พบว่าเป็นเด็กหญิง อายุ 7 ขวบ และ 8 ขวบ ซึ่งพ่อกับแม่หย่าร้างกัน มีปัญหาการเลี้ยงดูลูก เพราะสามีใหม่ของอดีตภรรยาไม่ยอมรับ พ่อเด็กจึงเกิดความเครียดเรื่องการเลี้ยงดูลูก จึงก่อเหตุดังกล่าว ทั้งนี้ ตนได้มอบเงินช่วยเหลือเบื้องต้น พร้อมประสานนักจิตวิทยาให้การช่วยเหลือเยียวยาจิตใจแก่เด็ก รวมทั้งให้หน่วยงานในสังกัดกระทรวง พม. โดยมีพัฒนาสังคมและความมั่นคงของมนุษย์จังหวัด (พมจ.) และเจ้าหน้าที่บ้านพักเด็กและครอบครัว ซึ่งมีอยู่ทุกจังหวัดทั่วประเทศ ที่มีภารกิจโดยตรงลงตรวจเยี่ยมดูแลอย่างต่อเนื่อง ช่วยเหลือในด้านต่างๆในระยะยาวต่อไป
นายจุติ กล่าวเพิ่มเติมว่า ทั้งนี้ หากประชาชนประสบปัญหาทางสังคม สามารถโทรมาที่สายด่วน พม. 1300 โทรฟรี ตลอด 24 ชั่วโมง ซึ่งกระทรวง พม. พร้อมให้การช่วยเหลือและบรรเทาทุกข์ของประชาชนทุกกลุ่มเป้าหมาย โดยมีเจ้าหน้าที่ พร้อมให้คําปรึกษาและประสานหน่วยงานที่เกี่ยวข้องช่วยเหลืออย่างเต็มที่
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมต้อนรับคณะผู้บริหารสูงสุดเขตบริหารพิเศษฮ่องกง
วันอังคารที่ 5 มีนาคม 2562
กระทรวงดิจิทัลฯ ร่วมต้อนรับคณะผู้บริหารสูงสุดเขตบริหารพิเศษฮ่องกง
กระทรวงดิจิทัลฯ ร่วมต้อนรับคณะผู้บริหารสูงสุดเขตบริหารพิเศษฮ่องกง
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมคณะรัฐบาลให้การต้อนรับ นางแครี่ หล่า (Carrie Lam) ผู้บริหารสูงสุดเขตบริหารพิเศษฮ่องกง พร้อมด้วยคณะภาครัฐและเอกชน ที่เดินทางมาไทย ในระหว่างวันที่ 27-28 กุมภาพันธ์ 2562 โดยมีนายสมคิด จาตุศรีพิทักษ์ รองนายกรัฐมนตรี ในฐานะผู้นําคณะรัฐบาลไทยให้การต้อนรับในครั้งนี้ พร้อมกันนี้ร่วมเปิดสานักงานเศรษฐกิจและการค้าฮ่องกง หรือ Hong Kong Economic and Trade Office (HKETO) ที่กรุงเทพฯ ซึ่งสะท้อนได้ว่าฮ่องกง เล็งเห็นถึงศักยภาพของไทยในการเป็นศูนย์กลางในภูมิภาคอาเซียน จึงได้ให้ความสาคัญในการเข้ามาเปิดสานักงาน HKETO ซึ่งจะช่วยสร้างความเชื่อมั่นให้กับประเทศไทยในด้านการค้าและการลงทุนในสายตาของผู้ประกอบการทั้งไทยและต่างประเทศ และจะส่งผลดีต่อการขยาย การค้า การลงทุน และความร่วมมือทางเศรษฐกิจอื่นๆ ตามมา
********************
รัฐบาลไทย-ข่าวทำเนียบรัฐบาล-กขร. เห็นชอบในหลักการโครงการพัฒนาศักยภาพผู้นำชุมชน และพัฒนาเศรษฐกิจ สังคมและสิ่งแวดล้อมชมุชน
วันพุธที่ 26 กันยายน 2561
กขร. เห็นชอบในหลักการโครงการพัฒนาศักยภาพผู้นําชุมชน และพัฒนาเศรษฐกิจ สังคมและสิ่งแวดล้อมชมุชน
กขร. เห็นชอบในหลักการโครงการพัฒนาศักยภาพผู้นําชุมชนและพัฒนาเศรษฐกิจ สังคมและสิ่งแวดล้อมชุมชน มอบหมาย พม. พอช. และหน่วยงานที่เกี่ยวข้อง เร่งรัดเสนอ ครม. ภายใน 1-2  เดือน
หลังจากเกิดวิกฤติเศรษฐกิจปี 2540 รัฐบาลได้จัดทําโครงการการลงทุนทางสังคม สนับสนุนให้ชุมชนทั่วประเทศจัดทําโครงการพัฒนาคุณภาพชีวิตชุมชน โดยผู้ดําเนินการคือองค์กรชุมชน ซึ่งนอกจากจะก่อให้เกิดผลด้านการพัฒนาคุณภาพชีวิตด้านต่าง ๆ จํานวนมากแล้ว ยังเกิดผลพลอยได้ที่สําคัญคือกระบวนการจัดทําโครงการโดยชุมชุนนั้น ทําให้เกิดผู้นํารุ่นใหม่ขึ้นมาจํานวนมาก และผู้นําเหล่านี้ยังคงทํางานต่อเนื่องมาจนถึงปัจจุบัน แม้ระยะเวลาของโครงการจะสิ้นสุดไปแล้วเกือบ 20 ปี
ปัจจุบันประเทศไทยประสบปัญหาความเหลื่อมล้ําเชิงพื้นที่ในระดับสูง การพัฒนาของชุมชนฐานรากไม่สอดคล้องกับการพัฒนาในเมืองใหญ่ ทั้งด้านเศรษฐกิจและสังคม ความเข้มแข็งของชุมชนหรือทุนทางสังคมได้ลดลงอย่างมาก จังหวัดที่ยากจนที่สุดของประเทศยังคงยากจนเรื้อรัง
โครงการพัฒนาผู้นําชุมชน (Social Investment Fund-SIF) เป็นการดําเนินการที่สอดคล้องกับยุทธศาสตร์ชาติในการพัฒนาคน รวมทั้งแผนการปฏิรูประเทศด้านเศรษฐกิจและด้านสังคม จึงเห็นควรจัดตั้ง โครงการพัฒนาผู้นําชุมชนขึ้น ในลักษณะกองทุนสําหรับการพัฒนาเชิงพื้นที่ (Area-based) เป็นโครงการที่นําปัจจัยความสําเร็จจากโครงการ SIF Menu 5 ในอดีตมาใช้ในการดําเนินโครงการ เพื่อสร้างผู้นําชุมชนที่มีศักยภาพ สร้างความเข้มแข็งให้กับชุมชนฐานรากในการพัฒนาอย่างยั่งยืน โดยเน้นให้คนในชุมชนทุกภาคส่วนเข้ามามีส่วนร่วมในการเสนอขับเคลื่อน และคัดเลือกโครงการเพื่อพัฒนาชุมชน งบประมาณเบื้องต้นปีแรกประมาณ 200 ล้านบาท โดย พอช. จะพิจารณาโครงการที่เสนอเข้ามา สําหรับโครงการที่เข้าหลักเกณฑ์และผ่านการพิจารณา จะช่วยสนับสนุนประมาณ 1-2 แสนบาทต่อโครงการ
ทั้งนี้ การดําเนินโครงการดังกล่าวจะส่งผลลัพธ์ ดังนี้ 1) สร้างความเข้มแข็งให้กับชุมชนฐานรากผ่านการเสนอโครงการที่มาชุมชนอย่างแท้จริง ซึ่งจะเป็นตาข่ายความปลอดภัยทางสังคม ที่จะช่วยประคับประคองคนในชุมชนทุกกลุ่มได้ 2) สร้างเครือข่ายผู้นําการเปลี่ยนแปลงชุมชนที่เป็นผู้ขับเคลื่อนโครงการในด้านต่าง ๆ อาทิ ป่าชุมชน สวัสดิการชุมชน วิสาหกิจชุมชน ธนาคารชุมชน วิสาหกิจเพื่อสังคม ฯลฯ โดยมีดัชนีความเข้มแข็งของชุมชน และดัชนีความสุขของประชาชนในพื้นที่เป็นตัวชี้วัด
มติที่ประชุม เห็นชอบในหลักการโครงการพัฒนาศักยภาพผู้นําชุมชนและพัฒนาเศรษฐกิจ สังคมและสิ่งแวดล้อม ชุมชน และมอบหมายให้กระทรวงการพัฒนาสังคมและความมั่นคงของมนุษย์ สถาบันพัฒนาองค์กรชุมชน (องค์การมหาชน) (พอช.) และหน่วยงานที่เกี่ยวข้อง เร่งรัดเสนอ ครม. ได้ภายใน 1-2 เดือน
-----------------------
ที่มา : คณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) สํานักเลขาธิการนายกรัฐมนตรี โทร. 02 288 4436